Kokkuvõttes loodan, et nii meedia kui ESTL austavad edaspidi õiguskantsleri menetluse sõltumatust ning hoiduvad tema menetluse lõpuni ajakirjanduslikust kividepildumisest ja loosungite lehvitamisest. Seejuures pean väga kahetsusväärseks, et pidin ise avalikult sõna võtma - kuigi kavatsesin enne õiguskantsleri otsust mitte küsimust avalikult kommenteerida, ei jätnud meedia ja sündimata inimeste tapmise piirangute vastaste huvigruppide  agressiivsed ja probleemi tegelikku sisu täielikult eiravad püüdlused avalikkust eksitada ja õiguskantsleri menetlust mõjutada mulle muud võimalust.